สวัสดีค่ะ คืออยากสอบถามว่าฝังยาคุมกำเนิดแบบ3ปีปนะจำเดือนไม่มา มาถึงปีที่3แช้วเริ่มมีประจำเดือนกระปริบกระปรอยค่ะ ปกติรึป่าวค่ะ อันตรายมั้ยค่ะ
สวัสดีค่ะ ผลข้างเคียงของยาฝังคุมกำเนิดนั้น อาจทำให้มีเลือดออกกะปริดกะปรอย หรือทำให้มีประจำเดือนมาบ่อย มานานกว่าปกติ หรืออาจทำให้ประจำเดือนขาดหายไปก็ได้ดังนั้น การที่ไม่มีประจำเดือนมาตลอด 2 ปี และเข้าปีที่ 3 ได้มีเลือดออกแบบกะปริดกะปรอย ก็ถือเป็นผลข้างเคียงของยาฝังคุมกำเนิดที่สามารถพบได้ค่ะ ทั้งนี้ หากเลือดที่ออกมีปริมาณไม่มาก ไม่มีปวดท้องน้อยมากร่วมด้วย ก็ไม่ได้อันตรายอะไร แต่หากเลือดที่ออกมีปริมาณมาก และออกต่อเนื่องนานหลายสัปดาห์ หรือมีปวดท้องน้อยมากร่วมด้วย ก็ควรไปพบสูติ-นรีแพทย์เพื่อรักษาให้เลือดหยุดไหล รวมถึงหาสาเหตุอื่นๆ เพิ่มเติม เช่น มีมดลูกอักเสบ มะเร็งเยื่อบุโพรงมดลูก มะเร็งปากมดลูก เป็นต้น